**บทที่ 1 : *รายละเอียดกิจกรรมส่งเสริมการนำวิทยาศาสตร์***

***เทคโนโลยี และนวัตกรรม เพื่อเพิ่มศักยภาพการผลิต และเศรษฐกิจชุมชน* ประจำปีงบประมาณ พ.ศ.๒๕๕9**

* 1. **แผนปฏิบัติการกิจกรรมฯ**

1. **ความเชื่อมโยงกับแผนของชาติ กระทรวงและหน่วยงาน**

กิจกรรมส่งเสริมการนำวิทยาศาสตร์ เทคโนโลยีและนวัตกรรม (วทน.) เพื่อเพิ่มศักยภาพภาคการผลิตและเศรษฐกิจชุมชน มีความเชื่อมโยงกับประเด็นยุทธศาสตร์ เป้าหมายบริการของกระทรวงวิทยาศาสตร์ฯ (วท.) สำนักงานปลัดกระทรวงวิทยาศาสตร์ฯ (สป.วท.) และแนวทางการจัดสรรงบประมาณ ดังนี้

|  |  |
| --- | --- |
| **ยุทธศาสตร์ชาติ** | **⮚** การพัฒนาวิทยาศาสตร์ เทคโนโลยี การวิจัยและนวัตกรรม  ข้อ 6.1. การส่งเสริมการวิจัยและพัฒนา |
| **ประเด็นยุทธศาสตร์ วท.** | **⮚** การเร่งรัดการวิจัย พัฒนา และสร้างนวัตกรรม เพื่อสร้างงาน สร้างรายได้ พัฒนาคุณภาพชีวิต และสร้างฐานความรู้ในภาคอุตสาหกรรม เกษตรกรรม บริการ และสังคม/ชุมชน |
| **เป้าหมายการให้บริการ** | **⮚** ผู้ประกอบการและชุมชนได้นำเทคโนโลยีผลงานวิจัยและพัฒนาไปเพิ่มผลิตภาพการผลิตและคุณภาพผลิตภัณฑ์ |
| **ประเด็นยุทธศาสตร์ สป.วท.** | ⮚ การถ่ายทอดเทคโนโลยีสู่สังคม ชุมชนและท้องถิ่น เพื่อการพัฒนาที่ยั่งยืน |
| **เป้าประสงค์** | **⮚** ผู้ประกอบการและชุมชนมีการนำผลงานวิจัยฯ ไปใช้ประโยชน์ |
| **ตัวชี้วัดเป้าประสงค์** | 1. จำนวนสถานประกอบการ/ชุมชน ที่นำผลงานวิจัยและพัฒนาไปใช้ประโยชน์ (ราย) 2. จำนวนมูลค่าเพิ่มจากการนำผลงานวิจัยฯ ไปใช้ประโยชน์ ที่มีให้แก่เศรษฐกิจ (บาท) |
| **ผลผลิต/กิจกรรม** | **:** การถ่ายทอดเทคโนโลยี |
| **ตัวชี้วัดผลผลิต** | **:** 1. จำนวนผู้รับการถ่ายทอดเทคโนโลยี (คน)  2. ร้อยละความพึงพอใจของผู้รับการถ่ายทอดเทคโนโลยี  3. ร้อยละของผู้รับการถ่ายทอดเทคโนโลยีนำไปใช้ประโยชน์ |
| **ตัวชี้วัดกิจกรรม** | **:** 1. จำนวนโครงการที่ สป.วท.ฯ ได้ส่งเสริมให้ดำเนินงานภายใต้กิจกรรมฯ  2. ร้อยละของโครงการที่ให้การส่งเสริมฯ บรรลุผลตามเป้าหมายแผน |



1. **หลักการและเหตุผล**

ประชาชน/ชุมชนในระดับฐานรากซึ่งเป็นคนส่วนใหญ่ของประเทศ ยังขาดโอกาสในการเข้าถึงวิทยาศาสตร์ เทคโนโลยีและนวัตกรรม (วทน.) รวมทั้งยังขาดขีดความสามารถทางด้าน วทน. เพื่อนำไปใช้ประโยชน์ทั้งในเชิงเศรษฐกิจและเสริมสร้างคุณภาพชีวิต สำนักส่งเสริมและถ่ายทอดเทคโนโลยี สำนักงานปลัดกระทรวงวิทยาศาสตร์และเทคโนโลยี (สส.สป.วท.) เป็นหน่วยงานที่มีพันธกิจประการหนึ่งในการส่งเสริมการพัฒนาและถ่ายทอดเทคโนโลยี ได้สร้างกลไกเพื่อนำผลงานวิจัยและพัฒนา(องค์ความรู้ เทคนิค/เทคโนโลยี นวัตกรรม/เครื่องมืออุปกรณ์/สิ่งประดิษฐ์/ผลิตภัณฑ์) แพร่กระจายและถ่ายทอดฯ ไปยังชุมชน/ท้องถิ่น ประกอบด้วยคลินิกเทคโนโลยีเครือข่าย เริ่มดำเนินการ เมื่อปี 2546 โดยได้จัดทำบันทึกความร่วมมือเครือข่ายการถ่ายทอดเทคโนโลยีกับสถาบันการศึกษาในทุกภูมิภาค ซึ่งรวมถึงหน่วยงานในสังกัด วท.ก็ร่วมเป็นคลินิกเทคโนโลยีเครือข่ายด้วย ปัจจุบันมีเครือข่ายความร่วมมือฯ กว่า 70 เครือข่าย 137 แห่ง) ครอบคลุมพื้นที่ 67 จังหวัด มีฐานมูลมีเทคโนโลยีพร้อมถ่ายทอดฯ กว่า 1,391 รายการ รวมทั้งสร้างและเพิ่มขีดความสามารถด้าน วทน. ให้แก่ประชาชนทั่วไป ที่เรียกว่า อาสาสมัครวิทยาศาสตร์แลเทคโนโลยี (อสวท.) ที่จะเป็นสื่อกลางด้าน วทน. ในชุมชน ปัจจุบันมีสมาชิก อสวท. จำนวนมากกว่า 10,406 คนใน 62 จังหวัด (ซึ่งอยู่ระหว่างการสรรหาในปีงบประมาณ พ.ศ.2558 - 2559) ต่อมาเมื่อปี พ.ศ.2552 ได้มีแนวนโยบายส่งเสริมให้มีการพัฒนาหมู่บ้าน/ชุมชน เป็นต้นแบบในการนำ วทน. ไปใช้ในการพัฒนาอาชีพหลัก/รอง ปัจจุบันมีหมู่บ้าน/ชุมชน ที่ได้รับการส่งเสริมและสนับสนุนในการนำ วทน. ไปใช้ประโยชน์ จำนวน 310 หมู่บ้าน ใน 249 อำเภอ 67 จังหวัด จากการประเมินผลทุกปี มีผู้รับประโยชน์จากการนำ วทน. ไปใช้ปีละไม่น้อยกว่า 20,000 คน เพิ่มมูลค่าทางเศรษฐกิจจากการมีรายได้ ลดรายจ่าย ลดต้นทุนการผลิต การลงทุนหรือการจ้างงานเพิ่มขึ้น ปีละประมาณ 86.36 – 160.30 ล้านบาท หรือประมาณ 1.5- 2 เท่า เมื่อเปรียบเทียบกับงบประมาณที่ได้รับการจัดสรรจากรัฐบาลในแต่ละปี รวมทั้งสร้างโอกาสให้ประชาชนเข้าถึงแหล่งข้อมูลเทคโนโลยีผ่านช่องทางต่างๆ (ทางเวบไซต์ ทางโทรศัพท์ สิ่งพิมพ์ การบริการเคลื่อนที่) ทั้งที่ระบุตัวตนได้และระบุตัวตนไม่ได้ ปัจจุบันมีจำนวนผู้รับบริการกว่า 2,106,618 ราย

ดังนั้น เพื่อให้ประชาชน/ชุมชน และท้องถิ่น ได้รับโอกาสในการรับการถ่ายทอดเทคโนโลยี การเพิ่มขีดความสามารถทางด้าน วทน. และการได้รับบริการและเข้าถึงแหล่งข้อมูลเทคโนโลยีอย่างต่อเนื่องและทั่วถึง จึงได้กำหนดให้มีกิจกรรมดังกล่าวข้างต้น ประจำปีงบประมาณ พ.ศ.2559 ขึ้น ซึ่งประกอบด้วย 3 งาน ได้แก่ งานคลินิกเทคโนโลยี งานหมู่บ้านแม่ข่าย วท. และงาน อสวท.

1. **วัตถุประสงค์**

3.1) เพื่อส่งเสริมการพัฒนาเครือข่ายฯให้เป็นตัวกลางการถ่ายทอดความรู้และเทคโนโลยี

3.2) เพื่อส่งเสริมให้มีการนำผลงานวิจัยและพัฒนาไปประยุกต์ใช้ประโยชน์ทางเศรษฐกิจและสังคม

3.3) เพื่อส่งเสริมให้ชุมชน/หมู่บ้าน เป็นต้นแบบในการนำ วทน. ไปใช้ในการประกอบอาชีพและการพัฒนาคุณภาพชีวิตให้ดีขึ้น

3.4) เพื่อสนับสนุนให้ชุมชนเข้าถึงแหล่งเทคโนโลยี มีความตระหนัก และมีขีดความสามารถด้าน วทน.

1. **กลุ่มเป้าหมาย**

ได้แก่ กลุ่มเกษตรกร กลุ่มแม่บ้าน หรือกลุ่มอาชีพ ที่มีการรวมตัวกันเป็นกลุ่ม รวมถึงวิสาหกิจชุมชน สหกรณ์ หรือเรียกชื่ออื่นๆ ที่มีการจดทะเบียนตามกฎหมาย /ผู้ผลิต OTOP (เป็นผู้ประกอบการรายเดียวหรือรวมกันเป็นกลุ่ม/สมาชิก อสวท.)

1. **ตัวชี้วัดเป้าหมายและค่าเป้าหมาย**

|  |  |  |  |  |  |
| --- | --- | --- | --- | --- | --- |
| **เป้าหมายบริการของ สป.วท./ผลลิต/กิจกรรม** | **หน่วย** | **ค่าเป้าหมายแต่ละงาน** | | | **หน่วยรับผิดชอบ** |
| คลินิกฯ | หมู่บ้านฯ | อสวท. |
| 5.1) จำนวนผลงานด้าน วทน. ที่ สป.วท.ส่งเสริมฯ | เรื่อง | 20 | | | สป.วท. |
| 5.2) จำนวนโครงการด้าน วทน. ที่ สป.วท. ส่งเสริมฯ ไม่น้อยกว่า | โครงการ | 88 | 95 | 5 | สป.วท. |
| 188 | | |
| 5.3) จำนวนผู้รับการถ่ายทอดเทคโนโลยี ไม่น้อยกว่า | คน | 4,200 | 6,000 | - | เครือข่าย |
| 10,200 | |
| 5.4) จำนวนผู้รับบริการคำปรึกษาทางเทคโนโลยี ไม่น้อยกว่า | คน | 4,800 | - | - | เครือข่าย |
| 5.5) จำนวนผู้รับบริการข้อมูลเทคโนโลยี ผ่านช่องต่างๆที่ สป.วท.กำหนดไม่น้อยกว่า | ช่องทาง/คน | 4 / 400,000 | | | สป.วท. |
| 5.6) ร้อยละของโครงการที่ได้รับการส่งเสริมฯ บรรลุสัมฤทธิผลตามเป้าหมายแผน | ร้อยละ | 80 | | | สป.วท. |
| 5.7) ร้อยละผู้รับการถ่ายทอดเทคโนโลยีนำความรู้ไปใช้ประโยชน์ | ร้อยละ | 40 | 40 | 40 | เครือข่าย |
| 5.8) ผู้รับบริการ (ถ่ายทอดเทคโนโลยี/คำปรึกษา/ข้อมูลเทคโนโลยี) มีความพึงพอใจในระดับดี – ดีมาก เฉลี่ยไม่น้อยกว่า | ร้อยละ | 80 | | | สป.วท./เครือข่าย |
| 5.9) จำนวนชุมชนที่ได้รับการเชิดชูเกียรติ (หมู่บ้าน วท.) ไม่น้อยกว่า | แห่ง | - | 5 | - | สป.วท./เครือข่าย |
| 5.10) จำนวนสถานประกอบการ**(ชุมชน/หมู่บ้านมีจำนวนสมาชิกที่ได้รับการถ่ายทอดฯไม่น้อยกว่า 10 คน/ถ้าเป็นนิติบุคคลมีการจ้างแรงงานไม่น้อยกว่า 5 คน)** นำผลงานวิจัยและพัฒนา /เทคโนโลยีไปใช้ประโยชน์ | แห่ง/ราย | 40 | 20 | - | สป.วท./เครือข่าย |
| 5.11) จำนวนเครือข่ายที่ได้รับการขยายผล(หมู่บ้านแม่ข่าย วท. ขยายลูก) | แห่ง | - | 20 | - | สป.วท./เครือข่าย |
| 5.12) สัดส่วนผลลัพธ์ทางเศรษฐกิจและสังคมที่เกิดจากการดำเนินกิจกรรมเปรียบเทียบกับงบประมาณที่ได้รับการจัดสรรจากรัฐบาล | เท่า | เท่ากับ 1  หรือมากกว่า1 | | | สป.วท./เครือข่าย |

หมายเหตุ : (1) สป.วท. หมายถึง สำนักส่งเสริมและถ่ายทอดเทคโนโลยี สำนักงานปลัดกระทรวงวิทยาศาสตร์ฯ

(2) เครือข่าย หมายถึง หน่วยงาน/สถาบันการศึกษาที่ได้รับงบประมาณสนับสนุนฯ จาก สป.วท.

1. **แนวทาง/วิธีดำเนินการ**

6.1) กำหนดกลยุทธ์ในการส่งเสริมฯ โดยศึกษาความต้องการของกลุ่มเป้าหมาย ประเมินและคัดเลือกเทคโนโลยีที่เหมาะสมในแต่ละพื้นที่ชุมชน/ท้องถิ่น ให้ประชาชนมีโอกาสเข้าถึง/เรียนรู้อย่างทั่วถึง

6.2) จัดให้มีการส่งเสริมเชิดชูเกียรติชุมชนที่มีผลงานโดดเด่นด้านการพัฒนาและการประยุกต์ วทน. เพื่อเป็นต้นแบบและแรงบันดาลใจให้คนในพื้นที่ต่างๆ

6.3) จัดทำฐานข้อมูลเทคโนโลยีพร้อมถ่ายทอดฯ พร้อมเชื่อมโยงการใช้งานร่วมกัน รวมทั้งจัดให้มีช่องทางการให้บริการ การเผยแพร่เทคโนโลยี และการเข้าถึงแหล่งข้อมูลเทคโนโลยี ไม่น้อยกว่า 4 ช่องทาง ได้แก่ ทางโทรศัพท์ ทางเวบไซต์ สิ่งพิมพ์ การจัดแสดงนิทรรศการ เป็นต้น

6.4) การสนับสนุนงบประมาณเพื่อดำเนินงานฯ 3 งาน ดังนี้

(1) การดำเนินงานคลินิกเทคโนโลยี ใน 3 แผนงานหลัก ได้แก่ แผนงานบริการให้คำปรึกษาฯ แผนงานถ่ายทอดเทคโนโลยี และแผนงานวิจัยและพัฒนาต่อยอดเทคโนโลยี

(2) การดำเนินงานหมู่บ้านแม่ข่าย วท. เพื่อการพัฒนาชุมชน/หมู่บ้าน วท. ให้เป็น หมู่บ้านแม่ข่ายหรือต้นแบบ ให้การสนับสนุน ระยะ 1 - 3 ปี และสนับสนุนหมู่บ้านแม่ข่ายฯ ขยายลูกอีก จำนวน 2 ปี

(3) การดำเนินงาน อสวท. โดยการสรรหาสมาชิก อสวท. ใหม่ในพื้นที่ที่ยังไม่มีสมาชิก อสวท. และการเติมความรู้ให้แก่สมาชิก อสวท.เดิม

6.5) การติดตามความก้าวหน้าและการประเมินผลลัพธ์ที่เป็นมูลค่าทางเศรษฐกิจที่เกิดจากการดำเนินโครงการ

**7) งบประมาณ** : จำนวน 79.80 ล้านบาท ประกอบด้วย

**❖ งบดำเนินงาน** จำนวน 9.80 ล้านบาท

**❖ งบอุดหนุน** จำนวน 70.00 ล้านบ

**8) แผนการดำเนินงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรมหลัก/กิจกรรมย่อย** | **ไตรมาส 1** | | | **ไตรมาส 2** | | | **ไตรมาส 3** | | | **ไตรมาส 4** | | |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1) การอำนวยการและบริหารจัดการโครงการ |  |  |  |  |  |  |  |  |  |  |  |  |
| 1.1) การจัดทำกลยุทธ์ เพื่อการส่งเสริม ปี 2560 – 2564 |  |  |  |  |  |  |  |  |  |  |  |  |
| 1.2) การประชุมประจำปี |  |  |  |  |  |  |  |  |  |  |  |  |
| 1.3) การพัฒนาบุคลากรเครือข่าย |  |  |  |  |  |  |  |  |  |  |  |  |
| 2) การสนับสนุนงบประมาณเพื่อการถ่ายทอดเทคโนโลยีสู่ชุมชนประกอบด้วย |  |  |  |  |  |  |  |  |  |  |  |  |
| 2.1) งานคลินิกเทคโนโลยี |  |  |  |  |  |  |  |  |  |  |  |  |
| 2.2) งานหมู่บ้านแม่ข่ายวิทยาศาสตร์และเทคโนโลยี |  |  |  |  |  |  |  |  |  |  |  |  |
| 2.3) งานอาสาสมัครวิทยาศาสตร์และเทคโนโลยี |  | **สรรหา 58** | |  |  |  | **เติมความรู้** | |  |  |  |  |
| 3) การเผยแพร่เทคโนโลยีเพื่อชุมชน |  |  |  |  |  |  |  |  |  |  |  |  |
| 3.1) การจัดนิทรรศการมหกรรมวิทยาศาสตร์และเทคโนโลยี |  |  |  |  |  |  |  |  |  |  |  |  |
| 3.2) การส่งเสริมเชิดชูเกียรติคุณชุมชนที่มีผลงานโดดเด่น  (หมู่บ้าน วท.) |  |  |  |  |  |  |  |  |  |  |  |  |
| 3.3) การจัดทำจดหมายข่าว อสวท. ขอบอก ราย 6 เดือน |  |  |  | ➀ |  |  |  |  |  | ➁ |  |  |
| 4) การติดตามและประเมินความคุ้มค่าของโครงการ |  |  |  |  |  |  |  |  |  |  |  |  |
| 4.1) การติดตามความก้าวหน้า |  |  | **ปี 58** |  |  |  |  |  |  |  |  |  |
| 4.2) การประเมินสถานะภาพหมู่บ้าน |  |  |  |  |  |  |  |  |  |  |  | **เตรียมปี 59** |
| 4.3) การประเมินความคุ้มค่าของโครงการ |  |  | **ปี 58** |  |  |  |  |  |  |  |  | **เตรียมปี 59** |

**9) ผลประโยชน์ที่คาดว่าจะได้รับ**

9.1) ประชาชนกลุ่มเป้าหมาย มีขีดความสามารถในการนำ วทน.ไปใช้ประโยชน์ เกิดมูลค่าทางเศรษฐกิจ ได้แก่ สร้างอาชีพ เพิ่มรายได้ ลดค่าใช้จ่าย ลดต้นทุนการผลิต มีการจ้างเพิ่มขึ้น เป็นต้น

9.2) ประชาชนสามารถเข้าถึงแหล่งความรู้และเทคโนโลยีอย่างต่อเนื่องและทั่วถึง สร้างโอกาสและ ลดความเหลื่อมล้ำให้แก่ประชาชนในระดับฐานราก

**10) หน่วยงานรับผิดชอบ**

**กลุ่มงานถ่ายทอดเทคโนโลยีสู่ชุมชน ส่วนส่งเสริมการพัฒนาและถ่ายทอดเทคโนโลยี (สพถ.)**

**สำนักส่งเสริมและถ่ายทอดเทคโนโลยีสำนักงานปลัดกระทรวงวิทยาศาสตร์และเทคโนโลยี**

**ที่อยู่ :** เลขที่ 75/47 อาคารพระจอมเกล้า ชั้น 6 ถนนพระรามที่ 6 เขตราชเทวี กรุงเทพฯ 10400

**หมายเลขโทรศัพท์ :** 0 2333 3917 – 9

0 2333 3941

0 2333 3951

**หมายเลขโทรสาร :**  0 2333 3931

|  |  |  |
| --- | --- | --- |
| **ผู้รับผิดชอบหลัก/ร่วม\*** |  |  |
| * นางสุวิมล | อินทะแสน | ผู้บริหารโครงการ |
| * นางกัญญา | ศรีนวลชาติ | ผู้จัดการโครงการ ➊ |
| * นางสาวพสุภา | ชินวรโสภาค | ผู้จัดการโครงการ ➋ |
| * นางสาวอัญชลี | งอยผาลา | ผู้ประสานงานคลินิกเทคโนโลยี |
| * นางสาวปุณยชา | บัณฑิตกุล | ผู้ประสานงานหมู่บ้านแม่ข่ายวิทยาศาสตร์และเทคโนโลยี |
| * นางสาวกมลวรรณ | สุนทรเกตุ | ผู้ประสานแผนงาน โครงการ ติดตาม/ประเมินและรายงานผล |
| * นางสาวพรรณิศา | สัตยารัฐ | ผู้ประสานแผนงาน โครงการ และข้อมูลสารสนเทศ |
| * นางสาวสุจิตรา | รอดหมวน | ผู้ประสานงานโครงการคลินิกเทคโนโลยีประจำภาคกลาง  ภาคตะวันออก และภาคตะวันออกเฉียงเหนือ |
| * นางสาวอุบลรัตน์ | ยุทธนา | ผู้ประสานงานโครงการคลินิกเทคโนโลยีประจำภาคเหนือ และภาคใต้ |
| * นางสาวศจี | สว่างอัมพร | ผู้ประสานงานโครงการหมู่บ้านแม่ข่ายวิทยาศาสตร์และเทคโนโลยี |
| * นางสาวชลธิชา | มากบุญ | ผู้ประสานงานโครงการ อสวท. |
| ***หมายเหตุ :*** *\*อาจมีการเปลี่ยนแปลง* | |  |

**1.2 ระบบการติดตาม ประเมินและรายงานผลของกิจกรรมฯ**

หน่วยงาน/สถาบันการศึกษาที่ได้รับการสนับสนุนงบประมาณจากสำนักงานปลัดกระทรวงวิทยาศาสตร์ฯ ภายใต้กิจกรรมส่งเสริมการนำ วทน. เพื่อเพิ่มศักยภาพการผลิตและเศรษฐกิจชุมชน (งานคลินิกเทคโนโลยีและงานหมู่บ้านแม่ข่าย วท.) ประจำปีงบประมาณ พ.ศ.2559 รวมถึงข้อเสนอโครงการที่ขอขยายเวลา ในปีงบประมาณ พ.ศ.2557 – 2558 ต้องดำเนินการตามเงื่อนไข ดังนี้

| **ลำดับ** | **กลไกการติดตามฯ** | **งานคลินิกเทคโนโลยี** | **งานหมู่บ้านแม่ข่าย วท.** | **งาน อสวท.** |
| --- | --- | --- | --- | --- |
| **1) ระบบติตามของ สป.วท.** | | | | |
| **(1)** | **การจัดเก็บข้อมูล**  **ตามแบบฟอร์มการติดตามและประเมินผล** | * แบบวัดความพึงพอใจ   *(ใช้กับแผนงานบริการให้คำปรึกษาฯ ของงานคลินิกเทคโนโลยี โดยต้องมีรายชื่อ ที่อยู่ และเรื่องที่ผู้ขอรับบริการด้วย และหากนำงบประมาณของแผนถ่ายทอดฯ ไปใช้เพื่อการถ่ายทอดฯ ต้องเก็บข้อมูลตามแบบของแผนถ่ายทอดฯ ด้วย)*   * แบบใบสมัคร * แบบประเมินผล * แบบติดตามผล * แบบรายงานสถานประกอบหรือชุมชน นำผลงานฯ ไปใช้ประโยชน์ | * แบบใบสมัคร * แบบประเมิน * แบบติดตาม * แบบรายงานสถานประกอบการหรือชุมชน นำผลงานฯ ไปใช้ประโยชน์ | * บันทึกรายชื่อสมาชิก อสวท. ในระบบฐานข้อมูลสมาชิก |
| **(2)** | **การรายงานความก้าวหน้าและจัดส่งข้อมูล** | รายงานความก้าวหน้าและจัดส่งข้อมูลตามที่กำหนดในข้อ 1) ในระบบติดตามโครงการคลินิกเทคโนโลยีออนไลน์ (Clinic Monitor Online :CMO) ทุกไตรมาส โดยรายงานภายในวันที่ 3 ของเดือนแรกของไตรมาสถัดไป (3 เมษายน, 3 กรกฎาคม, ยกเว้นไตรมาสที่ 4 ภายในวันที่ 30 กันยายน) ทางเวบไซต์ <http://www.clinictech.most.go.th> | | จัดทำข้อ (1) ภายใน 30 วันหลังสิ้นสุดการจัดกิจกรรม |
| **(3)** | **การจัดทำรายงานฉบับสมบูรณ์** | ต้องจัดทำรายงานฉบับสมบูรณ์ ซึ่งประกอบด้วยเนื้อหาของผลการดำเนินการโดยสรุป (เช่น เนื้อหาของเทคโนโลยี รูปแบบของการบริการ/วิธีการ/กิจกรรม (ให้คำปรึกษา/ถ่ายทอดฯ/หมู่บ้าน) หลักฐานของผู้รับบริการ สรุปการประเมินผลจากเครื่องมือที่ใช้ตามข้อ 1) รายการค่าใช้จ่ายจริง ปัญหาอุปสรรคในการดำเนินงาน รูปภาพกิจกรรม หากเป็นการวิจัยและพัฒนาต่อยอดเทคโนโลยี ต้องให้รายละเอียดของผลการวิจัยฯ และแนวทางในการถ่ายทอดฯ ปัญหาอุปสรรค พร้อมรูปภาพ ซึ่งต้องสอดคล้องกับข้อเสนอโครงการที่ได้รับอนุมัติสนับสนุน โดยจัดทำในรูปเอกสาร ขนาด เอ 4 พร้อมไฟล์เอกสาร จำนวน 2 ชุด และจัดส่งให้ สป.วท. ภายใน 30 วัน หลังสิ้นปีงบประมาณ (เดือนตุลาคม) | | จัดส่งรายงานฉบับสมบูรณ์ ประกอบด้วย เนื้อหาผลการดำเนินงานโดยสรุปตามข้อเสนอโครงการ (กำหนดการ เนื้อหาการให้ความรู้ การศึกษาดูงาน ประเด็นปัญหาความต้องการ รายชื่อ รูปภาพกิจกรรม ผลการประเมินความพึงพอใจ เป็นต้น ) จัดส่งภายใน 45 วันหลังสิ้นสุดการจัดกิจกรรม |
| **(4)** | **การฝึกอบรมระบบติดตามคลินิกเทคโนโลยีออนไลน์/การตรวจติดตามของคณะประเมินฯ คณะผู้ตรวจฯ และการเผยแพร่ประชาสัมพันธ์** | ต้องให้ความร่วมมือจัดส่งเจ้าหน้าที่เข้ารับการฝึกอบรมระบบติดตามโครงการคลินิกเทคโนโลยีออนไลน์ตามที่ผู้ให้การสนับสนุนงบประมาณกำหนด ให้ข้อมูลแก่คณะทำงานฯ หรือที่ปรึกษาจากภายนอก หรือผู้ตรวจราชการทั้งภายในและภายนอก ในการตรวจติดตามหรือเพื่อประเมินผลในพื้นที่ปฏิบัติ รวมทั้งให้ข้อมูลและร่วมกิจกรรมในการเผยแพร่เทคโนโลยีและประชาสัมพันธ์ผลงานของกิจกรรมฯ | | |
| **(5)** | **การขยายเวลา การปรับ เปลี่ยนกลุ่มเป้าหมาย แผนการดำเนินงานหรือผู้รับผิดชอบโครงการ งบประมาณคงเหลือ และการรายงานการใช้จ่ายเงินงบประมาณแทนกัน** | * การเปลี่ยนกลุ่มเป้าหมาย การปรับแผนการดำเนินงานหรือผู้รับผิดชอบ ภายหลังการตอบยืนยันและขอเบิกเงินแล้ว ต้องทำหนังสือแจ้งหน่วยงานเจ้าของงบประมาณเป็นลายลักษณ์อักษร ทั้งนี้จำนวนกลุ่มเป้าหมาย ผลสัมฤทธิ์ของงานต้องไม่เปลี่ยนแปลงและงบประมาณยังอยู่ในวงเงินที่ได้รับการจัดสรร ทั้งนี้ ในกรณีงานหมู่บ้านแม่ข่าย วท.กลุ่มเป้าหมายสามารถเปลี่ยนได้ในปีที่ 1 เท่านั้น | | |
| * หากผู้ได้รับการสนับสนุนงบประมาณ ไม่สามารถดำเนินการให้แล้วเสร็จภายในปีงบประมาณ สามารถขอขยายเวลาการดำเนินการไปได้ครั้งละ 3 เดือนในปีงบประมาณถัดไป แต่ไม่เกิน 2 ปีงบประมาณ โดยทำหนังสือแจ้งหน่วยงานเจ้าของงบประมาณเป็นลายลักษณ์อักษร ภายในไตรมาสที่ 3 ของปีงบประมาณ (ภายในเดือนกรกฎาคม)พร้อมจัดทำแผนงาน/แผนเงิน | | |
| * งบประมาณคงเหลือภายหลังจากดำเนินโครงการแล้วเสร็จ ต้องส่งกลับคืนกระทรวงการคลังเป็นรายได้แผ่นดินทันที | | |
| * ผู้เสนอโครงการ เมื่อตอบยืนยันและขอเบิกเงินไปแล้ว ไม่สามารถดำเนินโครงการได้ ต้องชี้แจงเหตุผล ความจำเป็นและแนวทางแก้ไข พร้อมแจ้งให้หน่วยงานเจ้าของงบประมาณทราบเป็นลายลักษณ์อักษร มิฉะนั้นอาจจะถูกขึ้นบัญชีเป็นผู้ทิ้งงาน | | |
| **2) ระบบติดตามของกรมบัญชีกลาง**  **- แบบรายงานผลการดำเนินโครงการ**  **(หน้า 1 - 9)** | | * หน่วยงาน/สถาบันการศึกษาที่รับการสนับสนุนงบประมาณจากสำนักงานปลัดกระทรวงวิทยาศาสตร์ฯ โดยวิธีการเบิกจ่ายเงินงบประมาณแทนกัน ให้รายงานการใช้จ่ายเงินงบประมาณแทนกันแก่สำนักงานปลัดกระทรวงวิทยาศาสตร์ฯ เป็นรายเดือน ภายในวันที่ 15 ของเดือนถัดไป ตามหลักเกณฑ์ของกรมบัญชีกลาง ตามหนังสือด่วนที่สุด ที่ กค 0409.7/ว 355 ลงวันที่ 12 ตุลาคม 2550 | | |

|  |  |  |  |  |  |  |
| --- | --- | --- | --- | --- | --- | --- |
| แบบรายงานผลการดำเนินโครงการ | | | | | | |
|  | | | | | | |
| ปีงบประมาณ พ.ศ. ........................ | | | | | | |
|  |  |  |  |  |  |  |
| 1. หน่วยงาน ............................................................................................................................. | | | | | |  |
|  |  |  |  |  |  |  |
| 2. โครงการ ............................................................................................................................... | | | | | |  |
|  |  |  |  |  |  |  |
| 3. วงเงินที่ได้รับอนุมัติและงบประมาณที่ใช้จ่ายจริง ณ วันที่ ........................................................... | | | | | |  |
|  | ได้รับอนุมัติ | ................................................... | | บาท |  |  |
|  | ใช้จ่ายไป | ................................................... | | บาท |  |  |
|  | เหลือจ่าย | ................................................... | | บาท |  |  |
|  |  |  |  |  |  |  |
| 4. สถานะการดำเนินโครงการ ดำเนินโครงการแล้วเสร็จ หรือ ขอขยายระยะเวลาดำเนินโครงการ | | | | | | |
|  |  |  |  |  |  |  |
| 5. ผลการดำเนินโครงการ | |  |  |  |  |  |
|  |  |  |  |  |  |  |
| กิจกรรม (ตามโครงการที่ได้รับอนุมัติ) | | | งบประมาณที่ใช้ไป | | หน่วยงานผู้ดำเนินการ | |
| 5.1.1 ชื่อกิจกรรม | |  |  |  |  |  |
| 5.1.2 วิธีการดำเนินการ | |  |  |  |  |  |
| 5.1.3 ผลการดำเนินการ | |  |  |  |  |  |
| 5.2.1 ชื่อกิจกรรม | |  |  |  |  |  |
| 5.2.2 วิธีการดำเนินการ | |  |  |  |  |  |
| 5.2.3 ผลการดำเนินการ | |  |  |  |  |  |
|  |  |  |  |  |  |  |
| 6. การประเมินผลสำเร็จของโครงการ | | |  |  |  |  |
| ประเมินผลโดย | | **❒** | หน่วยงานผู้ดำเนินโครงการ | |  |  |
|  |  | **❒** | ผู้รับบริการ |  |  |  |
|  |  | **❒** | อื่น ๆ (โปรดระบุ) | |  |  |
| มีแบบสอบถามความพึงพอใจของผู้รับบริการหรือไม่ **❒** มี **❒** ไม่มี | | | | | |  |
| 7. ปัญหาและอุปสรรคการดำเนินโครงการ | | |  |  |  |  |
| 8. ข้อสังเกต / ข้อเสนอแนะ / และประเด็นที่ต้องติดตาม | | | |  |  |  |
|  |  |  |  |  |  |  |
| 9. ผู้รายงานผล | |  |  |  |  |  |
| ชื่อผู้รายงาน ………………………………………… | |  | ตำแหน่ง ………………………………………. | | |  |
| สังกัด ……………………………………………………. | | |  |  |  |  |
| หมายเลขโทรศัพท์ / โทรสาร ……………………………. | | | อีเมล์ …………………………………………… | |  |  |